《九日冒雨过敬亭夜宿话旧》
清代·敦敏

登高愁负东园约，骑马何辞泥泞前。酒榼话残挑烛夜，竹廊风响对床眠。

小窗雁冷三更雨，短菊秋荒一径烟。犹忆题诗鹤岭上，苔封藓蚀十三年。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。